POR TUTA INDUSTRIO bazita sur la « intelekta proprieto », tiuj novaj praktikoj signifas « piratadon » [4], endanĝerigas la ekonomion kaj, eĉ pli grave, atakas la ennovigon kaj la kreadon. Tiu industrio (de Holivudo tra certaj informadikaj firmaoj ĝis la farmaciaj firmaoj) akiris, jaron post jaro, kvazaŭ sistemecan fortigon de la rajto pri intelekta proprieto - tempe, per la tempa longigo de kopirajto ; space, per la tutmondigo de tiuj rajtoj. Kaj, ĝis komence de la 2000-aj jaroj, ĝi avancigis siajn peonojn sen apenaŭ renkonti opozicion. [5]